wickkiey/tamil-wikipedia-markdown huggingface dataset:
# சோனி எக்ஸ்பீரியா



**எக்கிசிபீரியா** என்பது சோனி (முன்னால் சோனி எரிசன்) யின் நுண்ணறி பேசி ஆகும். இவை 2008 இம் ஆண்டு முதல் பயன்பாட்டில் உள்ளது. எக்கிசிபீரியா என்ற சொல் ஆங்கிலச் சொல் "experience" இல் இருந்து வந்தது.  

## வரலாறு
எக்கிசிபீரியா வரிசையில் வெளிவந்த முதல் கைபேசி எக்கிசிபீரியா X1 ஆகும். இவை 2008 இல் எச்‌சுடீசீ மற்றும் ஆப்பிளுக்கு போட்டியாக வெளிவந்து நுண்ணறி பேசியின் பற்றாக்குறையை நீக்கியது. அதற்கு அடுத்தாண்டு X2 வெளிவந்தது, அதில் 8.1 MP படமி மற்றும் GPS இருந்தது.  

சோனி எரிசன் X10 2010 ன் தொடக்கத்தில் வெளிவந்தது, அது தான் முதல் ஆண்டரைடு இயக்குதளத்தில் இயங்கிய எக்கிசிபீரியா வரிசை கைபேசி ஆகும், அதன் பழைய கைபேசிகள் விண்டோசு கைபேசி இயக்குதளத்தில் இயங்கின. அதன் சிறப்பான தோற்ற வடிவமைப்புக்காக பாராட்டப்பட்டது. ஆனால் அவை பழைய இயக்குதள பதிவு 1.6 மூலம் இயங்கின. பின்னால் 2.1 பதிப்புக்கு மாற்றப்பட்டது. இவ்வரிசையில் சோனி எரிசன் X10 மினி மற்றும் சோனி எரிசன் x10 மினி பிரோ ஆகியவை எக்கிசிபீரியாவின் சிறிய வடிவிலான கைப்பேசிகள். இவற்றிக்கு நல்ல வரவேற்பு கிடைத்தது.  

## வெளிவந்தவை

, the long-time flagship of the Xperia series, showing the Timescape user interface]]  

மொத்தம் 20 மேற்பட்ட கைபேசிகள் இவ்வரிசையில் வெளிவந்துள்ளன  
### விண்டோஸ் கைபேசிகள்
- Xperia X1 – released in October 2008, runs on Windows Mobile 6.1
- Xperia X2 – released in September 2009, runs on Windows Mobile 6.5

### அண்டரைடு
#### சோனி எரிக்சன்

- எக்கிசிபீரியா X10 – மார்ச் 2010 ல் வெளிவந்தது, அண்ட்ராய்டு இயக்குதளம் 1.6 / 2.3
- எக்கிசிபீரியா X10 மினி – மே 2010 ல் வெளிவந்தது, அண்ட்ராய்டு இயக்குதளம் 1.6 / 2.1 / 2.1 / 2.1 – released in Japan June 2011, running Android 2.3
- எக்கிசிபீரியா இரே – an aluminum-body touchscreen phone in several colors, released in Russia August 2011, running Android 2.3
- எக்ஸ்பீரியா நீயோ V – Q3 2011 ல் வெளிவந்தது, அண்ட்ராய்டு இயக்குதளம் 2.3.4
- எக்ஸ்பீரியா ஆர்க் S – Q3 2011 ல் வெளிவந்தது, அண்ட்ராய்டு இயக்குதளம் 2.3.4
- எக்ஸ்பீரியா லீவ் வித் வாக்மேன் – Q3 2011 ல் வெளிவந்தது, அண்ட்ராய்டு (இயக்குதளம்) 2.3.4
எக்ஸ்பீரியா ப்ரோ ஆக்டிவ் – a rugged sports-centric touchscreen phone, released Q3 2011  
- எக்ஸ்பீரியா NX SO-02D (Ja) - released in February 2012 in Japan, running Android 2.3.7 (update to 4.0 is scheduled), variant of Xperia S, NFC not supported.
- எக்ஸ்பீரியா ஆக்ரோ எச்‌டி – மார்ச் 2012 ல் வெளிவந்தது, அண்ட்ராய்டு (இயக்குதளம்) 2.3.7. and IS12S (Ja)

#### சோனி
சோனி, எரிக்சன்னிடன் பிரிந்த பிறகு சோனி என்ற பெயருடன் வெளிவருகிறது  
- எக்ஸ்பீரியா S – முதல் சோனி கைபேசி
- சோனி எக்ஸ்பீரியா Z
- எக்ஸ்பீரியா ஐயான் -முதல் சோனி 4 தலைமுறை LTE கைபேசி
- எக்ஸ்பீரியா U
- எக்ஸ்பீரியா P
- எக்ஸ்பீரியா சோலா
- எக்ஸ்பீரியா நீயோ L

### மற்றவை
- எக்ஸ்பீரியா பியூர்நஸ் (X5)

## இதையும் பார்க்கவும்
- சோனி
- சோனி எரிக்சன்
# சோனி எரிக்சன் எக்ஸ்பீரியா X10 மினி



**சோனி எரிக்சன் X10 மினி** 2010ஆம் ஆண்டு வெளிவந்த நுண்ணறி வகையான கைபேசி ஆகும். இது ஒரு மூன்றாம் தலைமுறை வகையறா கைபேசி.  

## சோனி எரிக்சன் X10 மினி ப்ரோ

**சோனி எரிக்சன் X10 மினி ப்ரோ** (U20i) X10 மினி உடன் ஒத்துள்ள கைபேசியாகும். அதன் ஒரே ஒரு வித்தியாசம் கூடுதல் விசைப்பலகை ஆகும்.  

## இயக்குதள பதிப்பேற்றம்
X10 மினி ப்ரோ ஆனது (X10 மற்றும் X10 மினி கூட) அண்ட்ராய்டு 1.6, பதிப்பேற்றமான 2.1 உடன் இயங்குகின்றன. . ஆனால் 2.1 பிறகான பதிப்பேற்றமான 2.3 கான எந்த அறிவிப்பும் இல்லை.  

X10 மினி மற்றும் X10 மினி ப்ரோ ஆண்ட்ராய்டு 2.3 க்கு cyanogen 7 மூலம் பதிவேற்றம் செயலாம். ஆனால் அதன் பின் சோனி நிறுவனத்தின் உத்திரவாதத்தினை இழக்க நேரிடும்.  

## பதக்கங்கள்
- "2010 ரெட் டாட் ப்ராடக்ட் டிசைன் பதக்கம்"
- "ஐரோப்பிய கைபேசி 2010–2011"

## இதையும் பார்க்கவும்
- சோனி எரிக்சன்
- அண்ட்ராய்டு
- சோனி எக்ஸ்பீரியா
# தாழாக்சியம்


**தாழாக்சியம்** (*Hypoxia* அல்லது *hypoxiation*) முழுமையான உடலோ (**பொதுப்படை தாழாக்சியம்**) அல்லது உடலின் ஒரு பகுதியோ (**இழைய தாழாக்சியம்**) தகுந்தளவு ஆக்சிசன் பெறாதிருக்கும் நோய் நிலை ஆகும். வழக்கமான உடலியக்கத்திலேயே ஒருவரின் தமனிய ஆக்சிசன் நிரம்பலில் வேறுபாடுகள் இருக்கும்; காட்டாக கடும் உடற்பயிற்சிகளை மேற்கொள்ளும்போது ஆக்சிசன் கூடுதலாக செலவழிக்கப்படுகிறது. குருதியில் எடுத்துச் செல்லப்படும் ஆக்சிசன் அளவு கலங்கள் வேண்டுகின்ற அளவை விட குறைவாக இருப்பின் தாழாக்சிய நோய்நிலை ஏற்படும். முழுமையான அளவில் ஆக்சிசன் வழங்கல் தடைப்படுமாயின் அந்நிலை தாழாக்சியம் **அனோக்சியா ** (anoxia) என அறியப்படுகிறது.  

தாழாக்சியம் என்ற நிலை *குருதி தாழாக்சியம்* என்ற நிலையிலிருந்து வேறானது. குருதி தாழாக்சியம் என்பது தமனியக் குழாயில் ஆக்சிசன் அளவு மிகவும் குறைந்திருப்பது ஆகும்.  
தாழாக்சியம் இருந்து குறைந்த ஆக்சிசன் அடக்கம் இருகின்ற நிலையிலும் (காட்டாக, குருதிச்சோகை) உயர்ந்த ஆக்சிசன் அழுத்தம் (pO<sub>2</sub>) பராமரிக்கப்படலாம். எனவே தவறான புரிதல்கள் குழப்பத்தை உண்டாக்கலாம்; தாழாக்சியத்திற்கான ஒரு காரணியாக குருதி தாழாக்சியம் உள்ளது.  

உடல்நலமுள்ளவர்களுக்கும் உயர்ந்த இடங்களுக்கு ஏறும்போது பொதுப்படை தாழாக்சியம் ஏற்படலாம்; இதனால் உயர ஒவ்வாமை ஏற்பட்டு உயிருக்கு ஆபத்தான நிலைகள் ஏற்படலாம்: *உயர்ந்த இட நுரையீரல் நீர்கோவை* (HAPE) மற்றும் *உயர இட மூளைய நீர்க்கோவை* (HACE). மேலும் நலமான மனிதர்களுக்கும் குறைந்த ஆக்சிசன் அடங்கிய வளிக்கலவைகளை சுவாசிக்கையில் தாழாக்சியம் ஏற்படுகிறது. காட்டாக நீரினடியே பாய்கையில், குறிப்பாக ஆக்சிசன் கட்டுப்பாடு கொண்ட மூடிய சுற்று சுவாசிப்பு அமைப்புகளில் இதற்கான வாய்ப்பு கூடுதலாகும்.  

பச்சிளம் குழைந்தைகளுக்கு குறைப் பிரசவ சிக்கல்களில் தாழாக்சியமும் ஒன்றாகும். கருப்பத்தின்போது மனிதச் சிசுவின் நுரையீரல்கள் கடைசியில் உருவாகும் உறுப்புக்களில் ஒன்றாக இருப்பது இதன் முதன்மைக் காரணம் ஆகும். இத்தகைய தீவாய்ப்புள்ள குழந்தைகள் ஆக்சிசனேற்றிய குருதியை பரப்பிட குழவி அடைகாப்பியில் தொடர்ந்த காற்றழுத்தத்தில் வைக்கப்படுகின்றனர்.  

## அறிகுறிகளும் நோய்க்குறிகளும்
பொதுப்படை தாழாக்சியத்தின் நோய்க்குறிகள் அதன் தீவிரத்தன்மையையும் தாக்கலின் விரைவையும் பொறுத்தது. தாழாக்சியம் மெதுவாக தாக்கும், உயரத்தினால் ஏற்படும் நோயில் தலைவலி, களைப்பு, மூச்சிறைப்பு, பொய் உற்சாகம், குமட்டல் போன்ற அறிகுறிகள் உண்டாகின்றன. தீவிரமான தாழாக்சிய நிலையில் அல்லது விரைவாகத் தாக்கிய தாழாக்சிய நிலையில் உணர்வு நிலையில் மாற்றங்கள், வலிப்புத் தாக்கம், ஆழ்மயக்கம், ஆண்குறி/பெண்குறி விறைப்பிலிருந்து மீளாதிருத்தல் மற்றும் இறப்பு நிகழலாம். தீவிர தாழாக்சியம் தோலில் நீல நிறம் தோன்றச் செய்வதால் இந்நிலை நீலம் பூரித்தல் என்றழைக்கப்படுகிறது. இது ஆக்சிசனுடன் பிணைக்கப்பட்ட குருதிவளிக்காவியின் நிறம் நல்ல சிவப்பாகவும் ஆக்சிசன் பிணைக்கப்படாத குருதிவளிக்காவி கரும் சிவப்பாகவும் இருப்பதால் தோல் வழியே பார்க்கும்போது கூடுதலான நீல நிறத்தை தெறிக்கும் தன்மையுடையதாகிறது. ஆக்சிசனுக்கு மாற்றாக வேறு மூலக்கூறு இருக்குமானால், காட்டாக கரிம மோனாக்சைடு, தோல் நீல நிறமல்லாது 'செர்ரி சிவப்பாக' இருக்கும்.
# புவியின் எதிர்காலம்

அவத்தையினுட் பிரவேசித்த பின் இருக்கும் புவியின் எரிக்கப்பட்ட நிலையின் அனுமானிக்கப்பட்ட விளக்கப்படம்.  

}}  

## புத்தக விவரணம்

- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 
- 

## மேலதிக வாசிப்பிற்காக
- 
-
# லியா யிய்வு


**லியா யிவு** (சீனம்: 廖亦武; ஆங்கிலம்: Liao Yiwu) ஒரு சீன எழுத்தாளர், ஊடகவியலாளர், இசைக் கலைஞர், கவிஞர். இவர் சீன பொதுவுடமைக் கட்சியின் கடுமையான விமர்சகரில் ஒருவரும் ஆவார். இதனால் இவர் சிறைக்கும் சென்றுள்ளார். 2011 சீனாவில் இருந்து வெளியேறிய இவர் தற்போது யேர்மனியில் வசிக்கிறார்.
# வீதக் குறி


**வீதக் குறி** (*At Sign*) என்பது நிறுத்தக்குறிகளில் ஒன்றாகும்.  

## பயன்பாடுகள்
### வணிகம்
ஆங்கிலத்தில் *வீதத்தில்* என்பதைக் குறிப்பதற்காக வீதக் குறி பயன்படுத்தப்படுகின்றது.  

### இணையம்
இணையத்தில் மின்னஞ்சல் முகவரிகளை உருவாக்கும்போது பயனர் பெயரையும் ஆள்களப் பெயரையும் பிரித்துக் காட்டுவதற்கு வீதக் குறி பயன்படுத்தப்படுகின்றது (எ-டு: *user@domain.com*). இந்த முறையை முதன்முதலில் 1971ஆம் ஆண்டு இரே இட்டாம்லின்சன் அறிமுகப்படுத்தினார்.  

இணையத்தளங்களில் உள்ள மின்னஞ்சல் இணைப்புகளுக்கு எரிதங்கள் அனுப்பப்படுவதைத் தவிர்க்கும் முகமாக, மின்னஞ்சல் முகவரிகளில் உள்ள வீதக் குறி தட்டச்சிடப்படாமல் படமாகவும் உள்ளிடப்படுவதுண்டு.  

வீதக் குறியானது ஒருவருக்குப் பதில் சொல்லும்போதும் பயன்படுத்தப்படுகின்றது. முகநூல் போன்ற சமூக வலைத் தளங்களில் வீதக் குறியைப் பயன்படுத்தி (எ-டு: @விக்கிப்பீடியா) யாருக்குப் பதில் சொல்லப்படுகிறது எனக் குறிப்பிடப்படுகிறது.  

## கணினியியல்
| ஒருங்குறி |
| --- |
# எண்பதாண்டுப் போர்


**எண்பதாண்டுப் போர்**, அல்லது **டச்சு சுதந்திரப் போர்**, (1568–1648), ஆனது ஹப்ஸ்பர்க் நெதர்லாந்தின் இறையாண்மையைக் காப்பாற்ற, ஸ்பெயினின் பிலிப் 2 மன்னருக்கு எதிராக பதினேழு மாகாணங்களின் கிளர்ச்சியாக ஆரம்பித்தது.  

ஆரம்ப காலத்திற்குப் பிறகு, பிலிப் 2 தனது படைகளின் மூலம் எதிர்த்த பல மாகாணங்களின் மீதான தனது கட்டுப்பாட்டைத் திரும்பப் பெற்றார். எனினும் வடக்கு மாகாணங்கள் நாடுகடத்தப்பட்ட வில்லியம் தி சைலண்ட் என்பவரின் தலைமையில் கீழ் தங்கள் எதிர்ப்பைத் தொடர்ந்து காட்டி வந்தனர், மேலும் ஹப்ஸ்பர்க்ன் படைகளைச் சமாளித்து வெளியேற்றியதோடு, ஏழு ஐக்கிய நெதர்லாந்தின் குடியரசை உருவாக்கினர். குடியரசின் மையப்பகுதி அச்சுறுத்தலுக்கு ஆளாக விட்டாலும், அடுத்தடுத்து தொடர்ந்து போர் நடைபெற்றது. 1648ல் இந்தப் போர் முன்ஸ்டர் அமைதி எனும் உடன்படிக்கையின் படி முடிவுக்கு வந்தது, அப்போது இடச்சுக் குடியரசு சுதந்திர நாடாக அங்கீகரிக்கப்பட்டது.
# அமிர்தசாரம்


**அமிர்தசாரம்** என்னும் நூல் தத்துவராயர் என்பவரால் செய்யப்பட்டது.  

இது ஒரு தத்துவ தரிசனம்.  

இதில் 280 வெண்பாக்கள் உள்ளன.  
: ஞானி, உலகம், உடல், நிலையாமை பற்றிய செய்திகள் இதில் உள்ளன.  
: சைவ, வைணவ கருத்துக்களை ஒருமைப்பாட்டுடன் கூறுகிறது, எனினும் பரசமயங்களைச் சாடுகிறது.  
: 20 சமயப் பிரிவுகள் இரண்டிரண்டு வெண்பாக்களால் விளக்கப்பட்டுள்ளன.  
: நூல் நல்ல திருத்தமான தமிழ்நடையில் அமைந்துள்ளது.  
- இந்த நூலின் காலம் 15ஆம் நூற்றாண்டு.
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# இந்திய விடுதலைப் போராட்டத்தில் தமிழ் இதழ்கள்

இந்தியாவில் நிலவிய காலனியாதிக்கச் சூழலில், பொதுமக்களின் கருத்தை உருவாக்கவும், எழுத்துரிமை, பேச்சுரிமை மூலம் அரசியல் விழிப்புணர்வு மெல்ல விரிந்து பரவவும் இதழியல் துறை பெரும்பங்கு ஆற்றியது. பிரித்தானியரால் கொண்டுவரப்பட்ட ஆங்கிலக் கல்வியால் பெற்ற இதழியல் அறிவு பிரித்தானியருக்கு எதிரான போரில் வலிமை வாய்ந்த கருவியாகப் பயன்பட்டது. தாய்மொழியில் தோன்றிய சுதேசமொழி இதழ்கள் மக்களுக்கு எழுச்சியூட்டின. தாய்மொழி வழியே மக்கள் அரசியல் தொடர்பு கொள்ள இதழ்கள் வழிவகுத்தன. இதன் ஆபத்தை உணர்ந்த பிரித்தானிய அரசு இதனைத் தடுக்க நினைத்தது. 1878-ல் அன்றைய கவர்னர் ஜெனரல் லிட்டன் பிரபு சுதேசப் பத்திரிகைகள் சட்டம் கொண்டு வந்தார். இச்சட்டத்தின் படி சுதேசமொழிகளில் குற்றம் என்று காணப்படும் செய்திகள் ஆங்கில மொழி இதழ்களில் வெளியிடப்பட்டால் அது தண்டனைக்குரிய குற்றமாகாது என்று கருதப்பட்டது. இதன் மூலம் சுதேச மொழிகளின் மூலம் அரசியல் விழிப்புணர்வு ஏற்படும் என்ற பிரித்தானியரின் அச்சம் நன்கு விளங்கும். இதற்கு சென்னை மாகாணத்திற்கு மட்டும் விதிவிலக்கு அளிக்கப்பட்டது. ஏனெனில் அப்போது சென்னை மாகாணத்தில் விழிப்புணர்வு ஏற்படுத்தும் அளவுக்கு எந்த இதழும் இல்லை எனக் கருதியதுதான். ஆனால் அதன் பின்னர் பல புரட்சிக் கருத்துகள் நிறைந்த பல தமிழ் இதழ்கள் தோன்றி விடுதலை உணர்வை வீறுகொண்டு எழச்செய்தன.  

## விடுதலைப் போராட்ட கால இதழ்கள்
- சுதேசமித்திரன்
- இந்தியா (இதழ்)
- தேசபக்தன்(இதழ்)
- நவசக்தி (இதழ்)
- தமிழ்நாடு (இதழ்)
- லோகோபகாரி (இதழ்)
- தினமணி (இதழ்)
- சுதந்திரம்(இதழ்)
- ஜனசக்தி(இதழ்)
- விமோசனம்
- ஞானபானு
- பிரபஞ்சமித்திரன்(1916)
- இந்திய தேசாந்திரி(1919)
- சேலம் சுதேசாமானி(1887)
- சர்வஜனமித்திரன்(1899)
- ஆனந்தவிகடன்
- தமிழ் நேஷனல் பத்திரிகை(1907)
- வந்தே மாதரம்(1907)
- ஊழியன்(1920)
- குமரன்(1921)
- சுதேசி(1923)
- ஸ்வராஜ்யா(1923)
- தாய்நாடு(1923)
- தேசபந்து (1925)
- இளந்தமிழன்(1928)
- சுயராஜ்ய பேரிகை(1831)
- காந்தி (இதழ்) (1931)
- இந்தியா- நாளிதழ்(1931)
- ஜெயபாரதி(1933)
- மணிக்கொடி(1933)
- ஹிந்துஸ்தான்(1938)
- பாரத தேவி(1939)
- சங்கநாதம்(1938)

## புதுச்சேரி இதழ்கள்

- விஜயா(இதழ்) (1909)
- இந்தியா (இதழ்)
- சூரியோதயம்
- கர்மயோகி
- தர்மம்
- தேச சேவகன்
- ஆத்ம சக்தி
- சுகாபிவிருத்தினி
- குடி அரசு
- நியாயாபிமானி


பெ.சு.மணி, "விடுதலைப் போரில் தமிழ் இதழ்கள்", விடுதலை வேள்வியில் தமிழகம் (நூல்) மனிதம் பதிப்பகம் வெளியீடு.2012
# அமிர்தபதி

**அமிர்தபதி** என்பது சமணமத நூல்களில் ஒன்று. இந்த நூல் பற்றி யாப்பருங்கல விருத்தியுரையில் ஒரு குறிப்பு வருகிறது.  

அந்தக் குறிப்பு அமிர்தபதி நூலில் வரும் முதல் பாடலை, சிந்தாமணி, சூளாமணி, குண்டலகேசி, நீலகேசி ஆகிய நூல்களில் வரும் பாடலோடு இணைத்துப் பார்க்கிறது. இவற்றின் முதற்பாடல்கள் வண்ணத்தால் வருவன எனக் குறிப்பிடுகிறது.  

எடுத்துக்காட்டுப் பாடல்கள் தரும்போது சிந்தாமணி, சூளாமணி, குண்டலகேசி நூல்களின் கடவுள் வாழ்த்துப் பாடல்கள் முழுமையாகத் தரப்பட்டுள்ளன. அடுத்து பாடலின் முதலடி மட்டும் தரப்பட்டுள்ளது. அது  
: குற்றங்கள் மூன்றும் இலனாய் குணங்கட்(கு) இடனாய்  
என்னும் வரி. இது அமிர்தபதி நூலின் முதல் அடி.  
- அமிர்தபதி ஒரு வித்தியாதர நகரின் பெயர்
- அமிர்தமதியைக் குறிக்கும். அமிர்தமதி ‘யசஸ்திலக சம்பு’ என்னும் வடமொழி நூலில் வரும் கதைமாது.
- யசோதர காவியத்தில் வரும் அமிர்தமதி கதைமாது கீழ்த்தரமானவள்.

எனவே அமிர்தபதி என்பது சிறந்த குணமுடைய காப்பியத் தலைவனையோ, காப்பியத் தலைவியையோ கொண்டு பாடப்பட்ட ஒரு நூல்.  

  - இந்த நூலின் காலம் 10ஆம் நூற்றாண்டு.
  - இந்த நூலை இயற்றியவர் இன்னார் எனத் தெரியவில்லை. எனவே **அமிர்தபதியுடையார்** என வைத்துக்கொள்ளலாம்.

## கருவிநூல்
- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
## அடிக்குறிப்பு
# இந்தியா (இதழ்)

**இந்தியா** பாரதியாரை ஆசிரியராகக் கொண்டு 1906ஆம் ஆண்டு மே 9 ஆம் நாள் தொடங்கப்பட்ட இதழாகும். ஆனால் இதன் ஆசிரியராக இதழில் அச்சிடப்பட்டவர். எம். சீனிவாச அய்யங்கார் ஆவார். இதன் உரிமையாளர்கள் திலகரின் தீவிர தேசியத்தைப் பின்பற்றிய மண்டையம் குடும்பத்தாராவர். இந்தியா வார இதழாக சென்னையிலும் புதுச்சேரியிலும் வெளிவந்தது. 1908, செப்டம்பர் 5 வரை சென்னையில் வெளிவந்த இவ்விதழ் அரசாங்க அடக்குமுறை காரணமாக புதுச்சேரிக்குக் கொண்டு செல்லப்பட்டது. அங்கு முதல் இதழ் 1908, அக்டோபர் 10 ஆம் நாள் வெளியிடப்பட்டது. இதன் கடைசி இதழ் 1910, மார்ச்சு 12 ஆம் நாள் வெளிவந்தது.  

## கேலிச்சித்திரம்
இந்தியா இதழில் செய்திகளும், கட்டுரைகளும் தலையங்கங்களும் மட்டும் அல்லாமல் வாரந்தோறும் முதல் பக்கத்தில் அரசியல் கேலிச்சித்திரங்களும் வெளிவந்தன. கேலிச் சித்திரங்களை அரசியல்; பிரசாரத்திற்குப் பயன்படுத்திய முதல் இதழ் இந்தியா ஆகும்.  

## கட்டுரைகள்
புறநானூற்றுப் பாடலில் வரும் வீரத்தாய்மார்கள் பற்றிய கட்டுரைகள், அயல்நாட்டு விடுதலைப் போர்ச்செய்திகள், இயக்கங்கள் பற்றிய செய்திகள் இந்தியாவில் எழுதப்பட்டு வந்தது.  

## வழக்கு
29.2.1908 முதல் 27.6.1908 வரையில் இந்தியா இதழில் வெளிவந்த 20 கட்டுரைகள் அரசுக்கெதிரான குற்றத்திற்குரியன என்று தொகுக்கப்பட்டன. இறுதியில் 'மகாபாரதக்கதைகள்', 'எத்தனையோ கொள்ளைகளில் இதுவும் ஒரு கொள்ளை', ' ஏன் காலத்தை வீணாக்க வேண்டும்', எனும் கட்டுரைகளை வெளியிட்டதற்காக வழக்கு தொடரப்பட்டது. உண்மை ஆசிரியரான பாரதியார் புதுச்சேரிக்குத் தப்பிச்சென்றார். ஆசிரியராக அச்சிடப்பெற்ற சீனிவாச அய்யங்கார், வழக்கின் இறுதியில் ஐந்தாண்டு காலம் சிறைசென்றார். இதனைப் பற்றிய குறிப்பொன்றில் பாரதியாரின் நண்பர் எஸ். ஸ்ரீ இராமானுஜலு நாயுடு " தம்மை நம்பிய ஒருவரை ஆபத்தில் சிக்கவைத்து விட்டுத் தாம் தூரப் போய்விட்டமை பாரதியாரின் சரித்திரத்தில் ஒரு களங்கமேயாகும்" எனக் குறிப்பிட்டுள்ளார்.  

- பெ.சு.மணி, "விடுதலைப் போரில் தமிழ் இதழ்கள்", விடுதலை வேள்வியில் தமிழகம் (நூல்). மனிதம் பதிப்பகம் வெளியீடு. 2012
# விக்கிப்பீடியா:முதற்பக்கக் கட்டுரைகள்/மே 20, 2012


**கோளம்** அல்லது உருண்டை என்பது முப்பரிமாண வெளியில் அமைந்த ஒரு உருண்டையான வடிவவியல் பொருளாகும். இருபரிமாணத்தில் உள்ள வட்டத்தைப் போலவே கோளமும் அதன் மையத்தைப் பொறுத்து சமச்சீரானது. கோளத்தின் மேற்பரப்பின்மீது அமையும் அனைத்துப் புள்ளிகளும் கோளத்தின் மையத்திலிருந்து சமதூரத்தில் இருக்கும். இச்சமதூரம், கோளத்தின் ஆரம் எனப்படும். கோளத்தின் உள்ளே அமையும் மிகப் பெரிய நேர்கோட்டின் தூரம் கோளத்தின் விட்டம் எனப்படும், இது கோளத்தின் மையம் வழியாகச் செல்லும். மேலும் இது கோளத்தின் ஆரத்தைப்போல் இருமடங்காக இருக்கும். பூமி, உருண்டை என்ற பொருளுடைய கிரேக்க மொழிச் சொல்லான *σφαῖρα*—*ஸ்ஃபைரா* என்பதிருந்து ஆங்கிலத்தில் ஸ்ஃபியர் எனக் கோளத்திற்கு பெயரிடப்பட்டுள்ளது.  
. **மேலும்...**  
---

**டைனமைட்டு** என்பது நைட்ரோகிளிசரின் என்ற வெடி மருந்தினால் அமைந்தது. தொடக்கத்தில் பயன்படுத்தப்பட்டவை டயட்டம் மண் அல்லது பிற உறிஞ்சும் தன்மையுள்ள பொருட்களான கிளிஞ்சல் பொடி, களிமண், ரம்பத்தூள், மரக்கூழ் என்பனவாகும். ரம்பத்தூள் போன்ற கரிமப்பொருட்களை பயன்படுத்தும் டயனமைட்டு குறைந்த சமநிலையுடன் இருப்பதால் இதன் பயன்பாடு முற்றிலும் கைவிடப்பட்டது. சுவீடனைச் சேர்ந்த பொறியியலாளரும் வேதியியல் வல்லுனருமான *ஆல்பிரட் நோபல்* என்பவரால் கிரம்மல் (கீச்தச்ட் சிலேச்விக்-ஹோல்ச்டீன்,செருமனி) என்னுமிடத்தில் டயனமைட்டு கண்டுபிடிக்கப்பட்டு, 1867 ஆம் ஆண்டு காப்புரிமை பெறப்பட்டது. இந்த வெடி வகை பொருளின் பெயர் *ஆற்றலுடன் தொடர்புடையது* என பொருள்படும் *டயனமிஸ்* என்ற கிரேக்க வேர்ச்சொல்லிலிருந்து தோன்றியது.  
. **மேலும்...**
# விக்கிப்பீடியா:பங்களிப்பாளர் அறிமுகம்/எஸ்ஸார்


**எஸ். ஆர். சசிக்குமார்** மதுரை மாவட்டம் வாடிப்பட்டியைச் சேர்ந்தவர். மதுரை அமெரிக்கன் கல்லூரியில் சமூகவியல் துறையில் இளங்கலை பட்டமும், மதுரை காமராசர் பல்கலையில் முதுகலைப் பட்டமும் பெற்று, மதுரையில் உள்ள செய்தித்தாள் நிறுவனம் ஒன்றில் பணியாற்றி வருகிறார். 2008 ஆம் ஆண்டின் பிற்பகுதி முதல் தமிழ் விக்கிப்பீடியாவுக்குப் பங்களித்து வருகிறார். மதுரைத் தமிழ், டைம்ஸ் சதுக்கம், ஜன் லோக்பால் மசோதா, திருமங்கலம் சூத்திரம், நோபல் பரிசு சர்ச்சைகள், இழிவான போர் (அர்ஜென்டினா), அவகாதரோவின் விதி முதலியவை இவர் தொடங்கிய முக்கியக் கட்டுரைகளில் சில. புகைப்படம் எடுப்பதில் ஆர்வமுடைய சசிக்குமார் தமிழ் விக்கி ஊடகப் போட்டியில் பங்கு பெற்று முதல் பரிசைப் பெற்றார் என்பது குறிப்பிடத்தக்கது. விக்கிமீடியா காமன்சிலும் பங்களித்து வருகிறார்.
# தூந்தாஜி வாக்

**தூந்தாஜி வாக்** (1740-1800) மைசூர் பேரரசர் ஹைதர் அலியின் குதிரைப் படைகளின் தளபதியாக இருந்தவர். இவர் கர்நாடகத்தின் ஷிமோகா பகுதியைப் பிரித்தானியரிடமிருந்து கைப்பற்றினார். இவருடைய தலைமையில் திப்புவின் படைவீரர்களும் இணைந்து பங்கேற்க, கன்னட மற்றும் மராட்டியத்தின் பல பகுதிகளைத் தூந்தாஜி வாக் மீட்டார். மராட்டியத் தலைவர் தூந்தாஜி வாக் தக்காணத்தில் தனக்கென ஒர் அரசை உருவாக்கிக்கொண்டு, ’இரு பேருலகுகளின் சக்கரவர்த்தி’ எனத் தம்மை அறிவித்துக் கொண்டு, பிரித்தானியர்களுடன் தொடர்ந்து போரிட்டு வந்தார்  

1800ம் ஆண்டில் மிகப்பெரும் படையுடன் கிருஷ்ணா நதிக்கரையில் வெல்லிஸ்லீயின் தலைமையிலான பிரித்தானியப் படைகளுடன் தூந்தாஜிவாக் மோதினார். நீண்ட நாட்கள் நடந்த இப்போரில் பிரித்தானியருக்கு ஆதரவாக மராட்டியப் பேஷ்வாக்களும், ஹைதராபாத் நிஜாம், மைசூர் உடையார் முதலியோரின் படைகளும் தூந்தாஜியின் படைகளுடன் மோதின. இப்போரில் 1800, செப்டம்பர் 10 ஆம் நாள் தூந்தாஜி வாக் கொல்லப்பட்டார்.  

- http://tamil.webdunia.com/miscellaneous/special07/idday/0708/13/1070813005_3.htm
# அட்டதச ரகசியம்

**அட்டதச ரகசியம்** என்பது இரகசியமாகக் கேட்டு உணரத்தக்க பதினெட்டு வைணவ நூல்களின் தொகுதி ஆகும். இப்பதினெட்டும் மணிப்பிரவாள நடையில் அமைந்த உரைநடை நூல்களாகும். இவற்றை இயற்றியவர் பிள்ளை லோகாசாரியார் ஆவார். இவை அனைத்துக்கும் மணவாள மாமுனி விளக்கம் அளித்தார். இவற்றின் காலம் 16ஆம் நூற்றாண்டு.  

## இதில் அடங்கிய பதினெட்டு நூல்கள்
1. முமுக்ஷூப்படி- திருமந்திரம், துவயம், சரம சுலோகம் என்னும் மூன்று மந்திரங்களின் விளக்கவுரை.
1. தத்துவத்திரயம்- வைணவ சமயத்திற் கூறப்படுகின்ற சித்து, அசித்து, ஈசுவரன் என்னும் தத்துவம் மூன்றையும் பற்றிக் கூறுவது.
1. அர்த்தபஞ்சகம்- வீடுபேற்றை விரும்புவார் அறிய வேண்டிய ஐந்து கருத்துக்களை விளக்கும் நூல். ஐந்து கருத்துக்களாவன: இறைவனியல்பு, உயிர் இயல்பு, உயிர் இறைவனையடையாமல் தடுத்துநிற்கும் வினையியல்பு, அத்தடையைப் போக்கி இறைவனை யடைதற்குரிய உபாயத்தினியல்பு, இறைவனை யடைந்து பெறும்பயன் என்பன.
1. ஸ்ரீவசனபூஷணம் - வேதம் முதலிய நூல்கள், ஆழ்வார்களுடைய பாசுரங்கள், பூர்வாசாரியர்களுடைய ஒழுக்கங்கள் முதலியவற்றிலிருந்து அறிதற்குரிய நுண்பொருள்கள் பலவற்றைத் தொகுத்துரைக்கின்ற ஒரு சிறந்த நூல்.
1. அர்ச்சிராதி - வைணவர்கள் வீட்டுலகை எய்தும்போது அவர்கள் செல்லும் வழி, ஆங்காங்கெய்தும் சிறப்பு இவற்றைக் கூறும் நூல்.
1. பிரமேயசேகரம்- உய்தற்குரிய மக்கள் இறைவனருள் தொடங்கி வீடுபேறீறாக அடையும் நிலைமைகளைக் கூறும் நூல்.
1. பிரபந்நபரித்ராணம்- வீடுபேற்றுக்குத் தன் முயற்சியைவிட்டு இறைவனையே தஞ்சமாக அடைந்த ஒருவனுக்கு அவ்விறைவனைத் தவிரப் பிறர் எவரும் ரக்ஷகரல்லர் என்பதை விளக்கும் நூல்.
1. சாரசங்கிரகம்- வைணவர்களுக்கு மிக முக்கியமான மந்திரங்கள் மூன்றில் துவயம் என்னும் மந்திரத்திற்குப் பத்துப் பொருள் கூறி, அவற்றைத் திருவாய் மொழியின் பத்துப் பகுதிகளோடும், ஒவ்வொரு பகுதிக்கு ஒவ்வொரு பொருளாக, அமைத்துக் கூறும் நூல்.
1. சம்சார சாம்ராஜ்யம்-உடம்பை ஓர் இராச்சியமாகவும், அறியாமை முதலிய தீக்குணங்களை அங்கங்களாகவும், உயிரை அரசனாகவும் உருவகப்படுத்திக் கூறிப் பின்னர், உயிர் நல்வழியடையு மாற்றைக் கூறும் நூல்.
1. நவரத்ன மாலை -வைணவர்கள், இறைவனையும் அடியார்களையும் உலக மக்களையும் பிறரையும் எவ்வாறு கருதவேண்டும் என்பதுபற்றி ஒன்பது கருத்துக்களைக் கூறும் நூல்.
1. நவவிதசம்பந்தம்- இறைவனுக்கும் உயிர்க்கும் உள்ள ஒன்பது விதமான சம்பந்தங்களை அட்டாக்கரமந்திரங் காட்டிக் கூறும் நூல்.
1. யாத்ருச்சிகப்படி- திருமந்திரம், சரம சுலோகம், துவயம் என்னும் மூன்று மந்திரங்களைப் பற்றிக் கூறும் நூல்.
1. பரந்தபடி- இதுவும் மேற்கூறிய மூன்று மந்திரங்களைப் பற்றிக் கூறுவதே. இது மிக விரிவாக உள்ளது.
1. ஸ்ரீய: பதிப்படி- இதுவும் மேற்கூறிய மூன்று மந்திரங்களைப் பற்றிக் கூறுவதே.
1. தத்துவ சேகரம் திருமாலே முழுமுதற் கடவுள் என்பதை வேதம் முதலிய பல நூல்களிலிருந்து மேற்கோள் காட்டி நிறுவும் நூல்.
1. தனித்வயம்- துவய மந்திரத்தின் விரிவான உரை.
1. தனிச்சரமம்- சரம சுலோகத்தின் விரிவான உரை.
1. தனிப்பிரணவம் - பிரணவத்தின் விரிவுரை.
# அர்த்த பஞ்சக வியாக்கியானம்


**அர்த்த பஞ்சக வியாக்கியானம்** என்பது மணவாள மாமுனி எழுதிய ஒரு விரிவுரை நூல்.  
பிள்ளை லோகாச்சாரியர் 18 நூல்கள் எழுதியுள்ளார். அவற்றை ‘அஷ்டாதச ரகசியம்’ என்பர். அவற்‍றில் மூன்றிற்கு ஸ்ரீமத்மணவாளமாமுனிகள் விரிவுரை எழுதியுள்ளார். இந்த அர்த்த பஞ்சகம் என்ற ரகஸ்ய நூலுக்கு ஸ்ரீமத்பிள்‍ளைலோகம் ஜீயர் வ்யாக்யாநம் செய்துள்‍ளார்.  
- பொருளுணர்ந்துகொள்ள வேண்டிய கருத்துகள் ஐந்து. இதனை ‘அர்த்த பஞ்சகம்’ என்கின்றனர்.
அவை  
1. உலகின் நிலை (ஸ்வரூபம்)
1. இறைவன் நிலை (பர ஸ்வரூபம்)
1. உயிர் இறைவனை அடையமுடியாமல் தடைசெய்யும் வினை நிலை (விரோதி ஸ்வரூபம்)
1. உயிர் இறைவனை அடைய வேண்டியநிலை (புருஷார்த்த ஸ்வரூபம்)
1. வீடு பேறு அடையத் தடை நீக்கிய நிலை (உபாய ஸ்வரூபம்)
இந்த ஐந்தினை விளக்கும் பிள்ளை லோகாச்சாரியாரின் நூல் 49 வாக்கியங்களாக அமைந்துள்ளது. இதில் உள்ள ஒவ்வொரு வாக்கியத்தையும் தனித்தனியே எடுத்துக்கொண்டு விரிவுரை கூறுவது ஸ்ரீமத்பிள்‍ளைலோகஞ்ஜீயர் செய்த அர்த்த பஞ்சக வியாக்கியானம்.  
- இந்த நூல் மணிப்பிரவாள நடையில் அமைந்துள்ளது.
;எடுத்துக்காட்டு  
: யமம் ஆவது பாஷ்ய இந்திரிய நிக்கிரகம்  
: நியமம் ஆவது அந்தர் இந்திரிய நிக்கிரகம்  

  - இந்த நூலின் காலம் 16ஆம் நூற்றாண்டு.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# பாட்டுலைனியம்


**பாட்டுலைனியம்** (*botulism*, இலத்தீன்: *botulus*, "சோசேச்சு") என்ற அரிதான நோய் *குளோசுட்ரிடியம் பாட்டுலினம்* (Clostridium botulinum) என்ற பாக்டீரியாவின் வளர்சிதை மாற்றக் கழிவுகளால் ஏற்படும் *பாட்டுலினியம் நஞ்சினால்* உண்டாகும் இழையச் செயலிழப்பு நோயாகும். இந்த நோய் பரந்தளவில் பாலூட்டிகள், பறவைகள் மற்றும் மீன் இனங்களைத் தாக்குகிறது  
ஒருவரிடமிருந்து மற்றொருவருக்கு தொற்றுவதில்லை. குறிப்பாக இறைச்சியிலிருந்து பெற வாய்ப்புள்ளதால் இலத்தீனத்தில் *சோசேச்சு* எனப்பொருள்படும் பாட்டுலசு என அழைக்கபடுகிறது.  
நோய் அறிகுறிகள் காய்ச்சல், வாந்தி, பேசுவதில் துன்பம், முகதசைகள் இறுக்கம் என்பனவாகும். இந்நோயின் தாக்கமாக முகத்தின் தசைகள் செயலிழப்பதும் படிப்படியாக பிற உறுப்புகளுக்குப் பரவுவதும் நிகழ்கிறது. தீவிரமான நோய் தாக்கலில் மூச்சு விட உதவும் தசைகளை செயலிழக்க வைத்து மூச்சடைப்பு ஏற்படலாம். இத்தகைய உயிருக்கு ஆபத்தான நோய்நிலையால் அனைத்து பாட்டுலைனியம் அறிகுறிகளும் மருத்துவ நெருக்கடிகளாக சிகிட்சை அளிக்கப்படுகின்றன. நிலையில் மூன்று நிமிடங்களுக்கு நீராவி அழுத்தத்தில் வைப்பது மூலமும் இந்த நோயைத் தடுக்கலாம். குழந்தைகளுக்கு தேன் கொடுக்காமல் இருப்பதும் நோயைத் தடுக்க உதவும்.  

இதே பாட்டுலைனியம் நஞ்சு வயதானவர்கள் இளமையாகத் தோற்றமளிக்க முக தசை சுருக்கங்களை களைய உதவும் *பாட்டாக்சு* களிமத்தில் உட்கூறாகப் பயன்படுத்தப்படுகிறது.
# இலங்கைச் சரித்திர சூசனம்


**இலங்கைச் சரித்திர சூசனம்** என்பது ஆ. முத்துத்தம்பிப்பிள்ளை அவர்களால் எழுதி 1883 இல் வெளியிடப்பட்ட இலங்கை வரலாற்று நூல் ஆகும். இலங்கை பிரித்தானியப் பேரரசிடம் இருந்து சுதந்திரம் அடைய முன்பு தமிழரால் தமிழில் எழுதப்பட்ட ஒரு வரலாற்று, அரசியல் முக்கியத்துவம் உடைய ஒரு ஆவணம் ஆகும். "பூவுலகத்திலே யாவருந் தத்தந் தேச சரித்திரங்களை யுணர்ந்து, தமது முன்னோர் நிலையையும் செயலையும், நாகரீகத்தையும் ஒருபால் நோக்கித், தமது நிலையையும் செயலையும் நாகரிகத்தையும் மற்றொருபால் நோக்குதல் அத்தியாவசியகமாம்." என்று முகவுரையில் கூறி இந்த நூல் விரிகிறது.
# கண்ணகி வழக்குரைக் காவியம்


**கண்ணகி வழக்குரைக் காவியம்** என்பது ஈழத்து ஆரியச் சக்கரவர்த்திகள் கால தமிழ் இலக்கியம் ஆகும். இதை இயற்றியவர் செகவீரன். 2219 பாடல்களினால் அமைந்த இந்த நூலில் பதினைந்து காதைகள் உள்ளன. .  

## காதைகள்
1. வரம்பெறு காதை  
:அ. கோவலனார் பிறந்த கதை  
:ஆ. அம்மன் பிறந்த கதை  

2. கப்பல் வைத்த காதை  
:அ. மீகாமன் கதை  
:ஆ தூரியோட்டு  
:இ. கப்பல் வைத்தல்  

3. கடலோட்டுக் காதை  
:அ. வெடியரசன் போர்  
:ஆ. நீலகேசரி புலம்பலும் வீரநாராயணன் கதையும்  
:இ. மணி வாங்கின கதை  
:ஈ. விளங்கு தேவன் போர்  

4. கலியாணக் காதை  

5. மாதவி அரங்கேற்று காதை  

6: பொன்னுக்கு மறிப்புக் காதை  
:அ. பொன்னுக்கு மறிப்பு  
:ஆ. இரங்கிய காதல்  

7. சிலம்பு கூறல்: வழிநடைக் காதை  
:அ. வயந்தமாலை தூது  
:ஆ. வழிநடை  

8. உயிர் மீட்சிக் காதை/அடைக்கலக் காதை  

9. கொலைக் களக் காதை  
:அ. சிலம்பு கூறல்  
:ஆ. கொலைக் களக் கதை  
:இ. அம்மன் கனாக்கண்ட கதை  
:ஈ . உயிர் மீட்புக் கதை  

10. குளிர்ச்சிக் காதை  
:அ. குளிர்ச்சி  
:ஆ. வழக்குரைக் காவியம்
# வார்ப்புரு:Military of India sidebar

**'''இந்திய ஆயுதப் படைகள்'''**

| Military Man Power |
| --- |
| இந்திய இராணுவம் |
| இந்திய வான்படை |
| இந்தியக் கடற்படை |
| இந்தியக் கடலோரக் காவல்படை |
| இந்திய துணை இராணுவப் படைகள் |
| Strategic Nuclear Command |
| இந்திய இராணுவத்தின் வரலாறு |
| Air Force ranks and insignia |
| Army ranks and insignia |
| Naval ranks and insignia |

</noinclude>
# சமூக நியம மீறல்



**சமூக நியம மீறல்** என்பது சமூகத்தால் நியமமாக ஏற்றுக்கொள்ளப்பட்டவற்றை மீறிச் செயற்படுவதைக் குறிக்கும்.  
சமூக நியமம் (Social Standard) என்பது ஒரு சமூகத்தால் எது சரி எது பிழையென்றோ அது உள ஆரோக்கியமானதா? உள ஆரோக்கியமற்றதா? என ஏற்றுக்கொள்ளப்பட்ட நடத்தைகளைக் குறிப்பிடுகின்றது. இதனை மீறிச்செயற்படும் நடத்தைகள் உளநலமற்ற நடத்தைகள் எனக் கொள்ளப்படுகின்றது. இதில் உண்மையுண்டு என்பது முக்கியம். நியமத்துக்கு ஒத்து நடத்தலே சாதாரண நடத்தையாகும். ஒத்து நடவாமையே அசாதாரண நடத்தையாகும்.
# சஙீரான்


**சஙீரான்** (இந்தோனேசிய மொழி: *Sangiran*) என்பது இந்தோனேசியாவின் சாவகத் தீவில் உள்ள தொல்லியல் அகழ்வாய்வுக் களமொன்றாகும். இப்பகுதியின் பரப்பளவு 48 கி.மீ.² ஆகும். இது நடுச்சாவக மாகாணத்தின் சுராகார்த்தா நகரிலிருந்து வடக்கே 15 கி.மீ. தொலைவில் சோலோ ஆற்றுப் பள்ளத்தாக்கிற் காணப்படுகிறது. இப்பகுதி 1996 இல் உலக பாரம்பரியக் களமொன்றாக யுனெசுக்கோவினாற் குறித்துரைக்கப்பட்டது.  

## வரலாறு

1934 ஆம் ஆண்டு, மானுடவியலாளரான *குசுத்தாவு ஃகையின்றிச்சு இரால்ஃபு வொன் கொயெனிக்சுவால்டு* என்பவர் இப்பகுதியை ஆராயத் தொடங்கினார். அவரது ஆய்வு தொடங்கி சில ஆண்டுகளில் மனித மூதாதையரின் புதை படிமங்கள் சிலவற்றைக் கண்டெடுத்தார். அவற்றுக்குச் சாவக மனிதன் எனப் பெயரிடப்பட்டது. அறிவியலில் முதலில் *Pithecanthropus erectus* என்றறியப்பட்ட "சாவக மனிதன்" தற்போது *Homo erectus* எனக் குறிக்கப்பட்டுள்ளது. அவ்வாறு கண்டெடுக்கப்பட்ட 60 இற்கு மேற்பட்ட மனிதப் படிமங்களில் இதுவரை விவரிக்க இயலாத "கன்மண்டை" வடிவங்கள் காணப்பட்டன. இவற்றுக்குக் கூடுதலாக, அந்த முற்கால மானிடர்களால் வேட்டையாடப்பட்ட விலங்கினங்கள் பலவற்றினதும் அவர்களுடன் தமது வாழிடத்தைப் பகிர்ந்து கொண்ட விலங்கினங்களினதும் புதை படிமங்கள் கண்டெடுக்கப்பட்டுள்ளன. இங்கு கிடைத்த மனித எச்சங்கள் 1.8 மில்லியன் ஆண்டுகள் பழைமையானவை. இவையே தற்போது கண்டறியப்பட்டுள்ள மனித எச்சங்களிற் காலத்தால் முந்தியவை.
# பித்து



**பித்து** (*Mania*) என்பது மனோபாவத்தால் ஏற்படுகின்ற ஒருவகை நோய் வெளிப்பாடாகும். வழமைக்கு மாறான அதிக உற்சாகம், அதிகம் கதைத்தல, அமைதியின்மை, அதிக வேலைகளில் ஈடுபடுதல், தன்னைப்பற்றிய மிக உயர்வான எண்ணம் அல்லது கற்பனை போன்ற இயல்புகள் இவர்களிடம் காணப்படும். இது மனச்சோர்வு நோய்க்கு எதிரான இயல்புகளைக் கொண்டிருக்கும்.  

இந்த பித்து நோய் ஏற்பட்ட ஒருவருக்கு மூன்று மாத காலமாவது நிலைத்து நிற்கும். இந்த நோய் ஏற்பட்ட ஒருவருக்கு பின்பு மனச்சோர்வு நோய் ஏற்பட வாய்ப்புண்டு.  

## **இந்நோய்க்கான அறிகுறிகள்.**

- அளவுக்கதிகமான தன்னம்பிக்கை.
- மிகவும் கிளர்ச்சியடையாத மனநிலை.
- அதிகம் கதைத்தல, அளவுக்கதிக உற்சாகம், அதிக வேலைகளில் ஈடுபடுதல், ஆடுதல், பாடுதல், போன்ற அமைதியற்ற அதிகரித்த நடவடிக்கைகள்.
- நித்திரை குறைவாக இருத்தல்.
- அதிகரித்த பாலியல் நாட்டம்.
- சுய கட்டுப்பாடு குறைதல்.
- ஊதாரித்தனமாக செலவழித்தல், எல்லோருக்கும் உடுபுடவைகள், பரிசுப் பொருட்கள் போன்றவற்றை வாங்கி அன்பளிப்பு செய்தல்.
# மகிழ்வின்றிய கோளாறு


பாரிய மனச்சோர்வை விட குறைந்த வலிமையுடன் அதிக காலம் நிலைத்திருக்கும் மற்றொரு நிலை **மகிழ்வின்றிய கோளாறு** (*Dysthymia*) என அழைக்கப்கடும். Dys என்றால் சந்தோஷமற்ற நிலை, Thymas என்றால் ஆத்மா. மகிழ்வின்றிய கோளாறினால் பாதிக்கப்பட்டிருப்பவர்கள் வாழ்வின் எந்த விடயத்திலும் அக்கறை இன்றி இருப்பதோடு வாழ்வின் சந்தோஷத்தை அனுபவிக்க முடியாதவாகராகவும் இருப்பார். ஏனைய மனச்சோர்வு குணக்குறிகளும் இவர்களுக்கு சிறிய அளவில் இருக்கும்.  

களைப்பு, விடையங்களை மறையாகப்பார்க்கும் தன்மை, குறைந்த சுயகணிப்பு, பதகளிப்பு, அதிகாலை நேர நித்தரை குழப்பம், குற்ற உணர்வு, உறுத்தலுணர்வு ஆகிய குணக்குறிகளில் சிலவோ அல்லது பலவோ காணப்படலாம். ஆயினும் பல மகிழ்வின்றிய கோளாறினால் பாதிக்கப்பட்டவர்கள் சாதாரண வாழ்வை வாழ்ந்து கொண்டிருப்பது போலத் தோன்றும். அவர்கள் தமது குடும்பத்துடன் இருப்பதோடு வேலைக்கும் சென்று வரலாம். அவர்களிடம் பெரிய வித்தியாசங்கள் எதையும் காணாமல் இருக்கலாம். மிக நீண்ட காலமாக இந்த மகிழ்வின்றிய கோளாறு நோய் என்பது “தைமஸ் சுரப்பியுடன் தொடர்புடைய ஒரு பிரச்சினை என்றே கருதப்படுகின்றது.
# சுற்றுக் கோளாறு

மனச்சோர்வின் வீரியம் குன்றிய நிலை மகிழ்வின்றிய கோளாறு எனப்படுவது போல, இருதுருவக்கோளாறின் வீரியம் குன்றிய நிலை சுற்றுக் கோளாறு **(Cyclothmic Disorder)** எனப்படும். இங்கு உற்சாகமான நிலையும் சோர்வு நிலையும் சாதாரணத்தை விட மேலோங்கி காணப்படும்.  

சேர்ந்த நிலையில் இவர்கள் ஒதுங்கி இருப்பர். தம்மால் எதவும் இயலாது என உணர்வார்கள். சந்தோஷத்தை அனுபவிக்க முடியாது இருக்கும். தம்மைச்சுற்றி நடைபெறும் விடயங்களில் அக்கறையின்றி காணப்படுவர். அதீதமாய் நித்திரை கொள்வர். விடயத்தை கிரகித்துக் கொள்வது கடினமாய் இருக்கும். வேலையில் ஈடுபடுவதும் குறைவாக இருக்கும்.
# தெமாகு பெரிய பள்ளிவாசல்



**தெமாகு பெரிய பள்ளிவாசல்** அல்லது **மஸ்ஜித் அகுங் தெமாகு** (*Demak Great Mosque*) என்பது இந்தோனேசியாவின் நடுச்சாவக மாகாணத்தின் தெமாகு நகர மையத்தில் அமைந்துள்ள இந்தோனேசியாவின் மிகப் பழைய பள்ளிவாசலாகும். இப்பள்ளிவாசல் 15ஆம் நூற்றாண்டில், தெமாகு சுல்தானகத்தின் ஆட்சியாளரான இராடன் பத்தாகு என்பவரது ஆட்சிக் காலத்திற் சாவக மொழியில் ஏழு இறைநேசர்கள் என்ற பொருளில் *வலீ சொஙோ* என அழைக்கப்படுவோரில் ஒருவரான சுனன் கலிஜாகா என்பவராற் கட்டப்பட்டதாகக் கருதப்படுகிறது.  

## தன்மைகள்
இப்பள்ளிவாசல் பலதடவைகள் புதுப்பித்துக் கட்டப்பட்டிருப்பினும், பெரும்பாலும் இது இன்னமும் இதன் முதலமைப்பிலேயே உள்ளதாகக் கருதப்படுகிறது. இப்பள்ளிவாசல் சாவக மரபுவழிப் பள்ளிவாசற் கட்டுமானத்திற்கு ஓர் உதாரணமாகும். மத்திய கிழக்கு நாடுகளிற் போலன்றி, இதன் கட்டுமானம் மரப் பலகைகளினாலேயே அமைந்துள்ளது. இதன் கூரையிற் குவிமாடம் காணப்படுவதில்லை. 19 ஆம் நூற்றாண்டு வரையிலும் இந்தோனேசியப் பள்ளிவாசல்கள் குவிமாடமின்றியே கட்டப்பட்டன. எனவே இப்பள்ளிவாசலும் குவிமாடமில்லாமல் அடுக்கடுக்கான கூரையைக் கொண்டுள்ளது. இதன் கூரை நான்கு தேக்கு மரத் தூண்களில் நிலை நிறுத்தப்பட்டுள்ளது. இதன் அடுக்கடுக்கான கூரையமைப்பு பண்டைச் சாவக மற்றும் பாலிப் பண்பாடுகளிற் காணப்பட்ட இந்து-பௌத்த ஆலயங்களின் அமைப்பைக் கொண்டுள்ளது.  

தெமாகு பெரிய பள்ளிவாசலின் முதன்மை நுழைவாயிலிற் காணப்படும் இரு கதவுகளிலும் தாவரங்கள், பூச்சட்டிகள், மணிமுடிகள், வாயை அகலத் திறந்திருக்கும் விலங்கினங்களின் தலைகள் போன்றன செதுக்கப்பட்டுள்ளன. இதிலிருக்கும் படங்கள் இடி முழக்கத்தைக் காட்டுவதற்காக் குறிக்கப்பட்டுள்ளனவெனக் கூறப்படுகிறது. அதனாலேயே அக்கதவுகளை “லவாங் பிளதெக்” (இடிக் கதவுகள்) என அழைக்கப்படுகின்றன.  

அக்காலத்திற் கட்டப்பட்ட ஏனைய பள்ளிவாசல்களைப் போன்றே, இதன் கிப்லாவும் (அதாவது மக்காவின் புனிதப் பள்ளியை நோக்கிய திசையும்) வெறும் அனுமானமாகவே உள்ளது.  

## தெமாகு பெரிய பள்ளிவாசலின் வரலாற்றுச் சின்னங்களைச் செதுக்குதல்

இதன் சுவர்கள் வியட்நாமிய வெண்களியினால் ஆனவை. அவற்றிற் காணப்படும் சாவக மரச் செதுக்கல் மற்றும் செங்கல் வேலைகள் என்பன, அவை அவற்றுக்கெனவே சிறப்பாகக் கொள்முதல் ஆணையிடப்பட்டு அழைக்கப்பட்டவை போன்று தோற்றமளிக்கின்றன. கற்களினாலன்றி, வெண்களியினாற் கட்டுமானம் அமைக்கப்பட்டிருப்பதானது, பாரசீகத்தின் பள்ளிவாசல்களுடன் ஒப்பிடக்கூடியதாயுள்ளது.
# சிகரத்தைத் தேடி



**சிகரத்தைத் தேடி**, எஸ். சண்முகம் எழுதிய தன்னம்பிக்கை குறித்த நூலாகும். இது பல பாகங்களாக வெளிவந்துள்ளது. 2002-ம் ஆண்டு முதல் பதிப்பை அரும்பு பதிப்பகம் வெளியிட்டது. அதனுடைய வெற்றியைத் தொடர்ந்து, இரண்டு மூன்று என்ற தொகுதிகளாக வெளிவந்தது.  

சண்முகம், தன்னுடைய மூன்றாம் தொகுதியில், மாற்றுத் திறனாளிகளின் சாதனைகளை குறித்து விளக்கியிருந்தார். இந்தியா முழுவதும் சுற்றுப்பயணம் செய்து பல்வேறு வகையான பாதிப்புகளால் மாற்றுத் திறனாளியவர்களை சந்தித்து, அவர்களை நேர்காணல் செய்து, இப்புத்தகத்தை எழுதியுள்ளார். இப்புத்தகத்தினைப் பாராட்டியிருந்தார், சமூக நலத்துறை அமைச்சராய் இருந்த பா. வளர்மதி.
# நியூரோசிசு

சமூகத்தில் காணப்படுகின்ற மனநலப் பாதிப்புக்களில் அதிகமானவை நியூரோசிசு **(neurosis)**ஆகும். அதிகமானவர்கள் இந்தப் பாதிப்புக்களுடன் இது ஒரு நோயென்று அறிந்து கொள்ளாமல் எந்தவித மருந்துகளும் செய்யாமல் வாழ்க்கையை கடத்திக்கொண்டிருக்கிறார்கள்.  

இதற்கான அறிகுறிகள் சிலவேளைகளில் அதிகமாகவும் இன்னும் சிலவேளைகளில் மிதமானதாகவும் காணப்படும். இது அதிகரித்த வேளை உச்சபயம் (Panik Attack) எனப்படும். இவர்கள் தாங்கள் இந்நோயினால் பாதிக்கப்படுள்ளோம் என்று தெரிந்தாலும் கட்டுப்படுத்த சிரமப்படுவார்கள்.
# தொல்லியல் அருங்காட்சியகம், தருமபுரி

க்கல்]]  
**தர்மபுரி தொல்லியல் அருங்காட்சியகம்** என்பது இந்தியாவின் தமிழ்நாடு மாநிலம் தருமபுரி வட்டத்திலுள்ள் தமிழ்நாடு அரசு தொல்லியல் துறையின் அருங்காட்சியகம் ஆகும். இங்கே போர் வீரர்களுக்கான நடுகற்கள் அதிகம் பராமரிக்கப்படுவதால் இதை *நடுகல் அருங்காட்சியகம்* என்றே அழைக்கின்றனர். இது 1979ல் ஆரம்பிக்கப்பட்டது.  

## காட்சியகம்
இதில் 25க்கும் மேற்பட்ட நடுகற்களும், புதிய கற்காலம் மற்றும் பெருங்கற்காலம் சார்ந்த பொருட்கள், சுடுமண் ஈமப்பேழைகள், குத்துவாள், நாணயங்கள், பதக்கங்கள், இரும்பு பொருட்கள், பனை ஓலைச்சுவடிகள், முக்காலி ஜாடிகள், சமணச் சிற்பங்கள், பீரங்கிகள் போன்றவை காட்சிக்கு வைக்கப்பட்டுளன.  

## மூலம்
- / தமிழக தொல்லியல் துறை இணைய தளம்
# இராணுவத்தினர், துணை இராணுவத்தினர் எண்ணிக்கையின் அடிப்படையில் நாடுகள் பட்டியல்

இது **இராணுவத்தினர், துணை இராணுவத்தினரின் எண்ணிக்கையின் அடிப்படையில் நாடுகளின் பட்டியல்** ஆகும். இப்பட்டியலில் நாடுகள் தங்களது உள்நாட்டு மற்றும் வெளிநாட்டு கொள்கைகள் மேம்பாட்டிற்கு உபயோகிக்கும் படை வீரர்களையும் உள்ளடக்கியது. இங்கு நாடுகள் என்னும் பதம் இறையாண்மையுள்ள அல்லது மற்ற சில நாடுகளால் அங்கீகரிக்கப்பட்ட நாடுகளைக் குறிக்கும்.  

## பட்டியல்
இந்த பட்டியலில் உள்ள நெடுவரிசைகளின் தலைப்பை சொடுக்குவதன் அத்தலைப்பை பொறுத்து வரிசைப்படுத்தலாம்:  
- நாடுகளின் பெயர்கள் அவற்றின் தேசியக் கொடியை அடுத்து உள்ளது..
- செயலில் உள்ள இராணுவ வீரர்களின் எண்ணிக்கை என்பது இராணுவத்தில் முழு நேரமாக பணியாற்றும் வீரர்களின் எண்ணிக்கையாகும்.
- இருப்பிலுள்ள படைகளின் எண்ணிக்கை என்பது தேவைப்படும் போது வேண்டிய இடங்களுக்குச் செல்லக்கூடிய இருப்பிலுள்ள படைவீரர்களைக் குறிக்கும்.
- துணை இராணுவப் படைகளில் உள்ள வீரர்கள், ஒரு தேசத்தின் அதிகாரப்பூர்வ இராணுவ படைகளாகக் கருதப்படாத ஆயுதம் தாங்கிய படைவீரர்கள் ஆவர்.
- மொத்த இராணுவ மற்றும் துணை இராணுவ படை வீரர்களின் எண்ணிக்கை, மற்றும் ஆயிரம் பேர்களுக்கு படைவீர்களின் விகிதம்
உலகில் உள்ள இராணுவ படைகளின் எண்ணிக்கை அடிக்கடி மாறிக்கொண்டேயிருப்பதால், இந்த எண்ணிக்கை தோராயமானதே.  

178 நாடுகளில் பல நாடுகள் இங்கு பட்டியலிடப்பட்டுள்ளன, முக்கியமாக மிக அதிக படை வீரர்களைக் கொண்ட கொரியா மற்றும் வியட்நாம் போன்ற நாடுகள் அதிக எண்ணிக்கையிலான துணை இராணுவப் படைகள், குடிமக்கள், காவலர்களை அவற்றின் இருப்பிலுள்ள படை வீரர்களாக வைத்துள்ளன. இத்தாலி, ஜப்பான் போன்ற சில நாடுகள் தன்னார்வலர்களை மட்டுமே அவற்றின் ஆயுதப் படை<nowiki/>களில் வைத்துள்ளன. ஐஸ்லாந்து, பனாமா போன்ற நாடுகள் தேசிய இராணுவம் என்று ஏதும் இல்லையெனினும் துணை இராணுவப் படைகளை மட்டும் வைத்துள்ளனர்.  

| கொடி | நாடு | செயலிலுள்ள இராணுவம் | இருப்பிலுள்ள படை வீரர்கள் | துணை இராணுவம் | மொத்தம் | 1000 பேர்களுக்கு மொத்தம் | } |
| --- | --- | --- | --- | --- | --- | --- | --- |

Not included in list are the militaries of Abkhazia, Nagorno-Karabakh, San Marino, and South Ossetia.
# மூக்குக் கண்ணாடி



**மூக்குக் கண்ணாடி** என்பது பார்வை குன்றியவர்கள் தெளிவாகப் பார்ப்பதற்காக பயன்படுத்தும் ஒரு கருவியாகும். சட்டம் ஒன்றில் இரண்டு கண்ணாடி வில்லைகள் பொருத்தப்பட்டு இவை உருவாக்கப்படுகின்றன. சட்டம் வில்லைகளைத் தாங்குவதோடு முகத்தில் அணியும் படியான வடிவமைப்பைக் கொண்டிருக்கும். இவற்றின் முன்பகுதி மேல் மூக்குப் பகுதியில் தாங்கப்படுவதன் காரணமாகவே இது மூக்குக் கண்ணாடி எனப் பெயர் பெற்றது. மூக்குக்கண்ணாடியில் குவிவு வில்லை, குழிவு வில்லை என இரண்டு வகையான வில்லைகள் பயன்படுத்தப்படுகின்றன. கண்பார்வை குறைந்தவர்கள் கண்களை மருத்துவர் ஒருவரிடம் பரிசோதித்து அவரது ஆலோசனைப்படி தங்களது தேவைக்கேற்றவயாறு மூக்குக்கண்ணாடிகளை பெற்றுக்கொள்ள வேண்டும். இப்பொழுது பலர் அழகுக்காகவும் மூக்குக்ப கண்ணாடியை பயன்படுத்துகின்றனர். அமரிக்கர்களில் கண்பார்வை குறைந்தவர்களின் எண்ணிக்கை 1970களில் இருந்து இரு மடங்காகியுள்ளது. அமெரிக்காவின் 3/4 பகுதி மக்கள் மூக்குக் கண்ணாடி அணிகின்றனர். 65-75 வரையான வயது எல்லையில் காணப்படும் மக்களில் 93% மூக்குகண்ணாடிகளை அணிகின்றனர்.  

## வகைகள்
மூக்குக் கண்ணாடிகள் பல்வேறு விதமான வகைகளில் வெளிவருகின்றன. அவை அதன் முக்கிய செயற்பாடுகளின் படி வகைப்படுத்தப்படுகின்றன. எனினும் இவை சூரியக்க கண்ணாடி, பாதுகாப்புக் கண்ணாடி போன்று கலவையாகவும் வெளிவருகின்றன.
# வெளி


**வெளி** (*Space*) என்பது எழுத்துகளையோ சொற்களையோ இலக்கங்களையோ நிறுத்தக்குறிகளையோ பிரிப்பதற்காக வழங்கப்படும் வெற்றுப்பரப்பு ஆகும்.  

பண்டைய காலத்தில், சொற்களைப் பிரிப்பதற்காக இலத்தீன் மொழியில் மையப் புள்ளி பயன்படுத்தப்பட்டது. பின்னர், கி. பி. 200 அளவில் தொடருரையின் தாக்கத்தினால் சொற்பிரிப்புகளேயின்றிச் சொற்கள் எழுதப்பட்டன. அதன் பின்னர், கி. பி. 600-800 காலப்பகுதியில் சொற்களைப் பிரிப்பதற்காக வெற்று வெளிகள் பயன்படுத்தப்படத் தொடங்கின. அதிலிருந்து இலத்தீன் நெடுங்கணக்கை அடிப்படையாகக் கொண்ட மொழிகளிலும் வெளிகள் பயன்படுத்தப்பட்டன.  

## பயன்பாடுகள்
### சொற்களுக்கிடையிலான வெளி
தமிழ் மொழியிலும் புதிய ஆங்கிலத்திலும் சொற்களைப் பிரிப்பதற்கு வெளிகள் பயன்படுத்தப்படுகின்றன.  

<pre>இது தமிழ் விக்கிப்பீடியா.</pre>  

<pre>This is Tamil Wikipedia.</pre>  

ஆனால், எல்லா மொழிகளும் சொற்களைப் பிரிப்பதற்கு வெளிகளைப் பயன்படுத்துவதில்லை (எ-டு: நவீன சீனம், சப்பானியம்).  

### சொற்றொடர்களுக்கிடையிலான வெளி
பொதுவாக, சொற்றொடர்களுக்கிடையில் விடப்படும் வெளிகள் மூன்று வகைகளில் விடப்படும். சொற்றொடர்களுக்கிடையில் ஒரு வெளியோ இரு வெளியோ ஓரகல வெளியோ விடப்படுவதுண்டு. சொற்றொடர்களுக்கிடையில் வெளிகளை விடாதும் எழுதுவதுண்டு.  

### வெளிகளும் அலகுக் குறியீடுகளும்
ஆங்கிலத்தில் குறியீடுகளை எழுதும்போது முன்னொட்டுக் குறியீடுகளுக்கும் அலகுக் குறியீடுகளுக்கும் இடையே வெளி விடப்படுவதில்லை.  

*15 cm*  

*13 kPa*  

*235 ml*  

அளவுக்கும் எழுத்தை முதலாகக் கொண்ட குறியீட்டுக்கும் இடையே ஒரு வெளி விடப்பட வேண்டும்.  

அதாவது,  

*45kg*-தவறு  

*45 kg*-சரி  

குறியீட்டில் முதலில் எழுத்தில்லாவிடின், அளவுக்கும் குறியீட்டுக்கும் வெளி விடாமலும் எழுதலாம்.  

*32° C*-தவறு  

*32°C*-சரி  

*32 °C*-சரி  

ஆனாலும் கோணங்களின் பெறுமானத்தைக் குறிக்கும்போது வெளி விடக்கூடாது.  

90 °-தவறு  

90°-சரி
# வார்ப்புரு:ஒன்றிணைப்பு உருவாக்கிய வழிமாற்று

&nbsp;  
---
This page was kept as a redirect to the corresponding main article on the topic it names, in order to preserve the page's <span>[ edit history]</span> after its content was into the other article's content. Please *do not* remove the tag that generates this text (unless the need to recreate an article on this page has been demonstrated), nor delete this page. For more information, follow the first category link.<includeonly></includeonly>
# ரிசாட்-1


**ரிசாட்-1** (Radar Imaging Satellite 1 or RISAT-1)என்பது இந்தியாவிலேயே தயாரிக்கப்பட்ட, மிக அதிக எடை கொண்ட செயற்கைக்கோள் ஆகும். இதன் எடை 1858 கிலோகிராம் ஆகும். 2012, ஏப்ரல் 26 ஆம் நாள் இந்திய விண்வெளி ஆய்வு மையம் தயாரித்த இந்த செயற்கைக்கோள் பி.எஸ்.எல்.வி.-சி19 ஏவுகணை மூலம் ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது. அனைத்துப் பருவநிலைகளிலும் புவியைத் துல்லியமாகப் படம்பிடிக்கும் இக்கோள் செலுத்தப்பட்ட 18 நிமிடங்களில் புவியிலிருந்து 480 கி. மீ உயரத்தில் நிலைநிறுத்தப்பட்டது. இது பி.எஸ்.எல்.வி.ஏவுகணை ( Polar Satellite Launch Vehicle) செலுத்திய 20 ஆவது வெற்றிகரமான செயற்கைக்கோளாகும்.  

## பயன்கள்
இக்கோளின் மூலம் அனைத்து பருவ நிலைகளிலும், இரவு, பகல் அனைத்து நேரங்களிலும் புவியைக் கண்காணிக்க இயலும். இக்கோளில் உள்ள நுண்ணலை தொழில்நுட்பத்தால் மேகங்களை ஊடுருவவும், இரவில் படம் பிடிக்கவும் முடியும். இக்கோள் அனுப்பவிருக்கும் படங்களின் மூலம் இந்தியாவில் கோதுமை, அரிசி உற்பத்தி எந்த அளவிற்கு இருக்கும் என்பதைக் கணிக்க முடியும். பேரிடர் பாதிப்புகளையும், மழை, வெள்ளப் பாதிப்புகளையும் கண்டறிந்து நிவாரணப் பணிகளை விரைந்து மேற்கொள்ள முடியும். மண் பரிசோதனை, கனிமவளங்கள் போன்றவற்றை ஆராயலாம். பவளப்பாறைகளைக் கண்டறிய இக்கோள் உதவும்.
# குதிரை தாவுதல் (சீருடற்பயிற்சி)


**குதிரை தாவுதல்** (*vaulting*) என்பது கலை நய சீருடற்பயிற்சிகளில் ஒன்றாகும். இதற்கான கருவி **தாவுகுதிரை** (*Vault*) என அழைக்கப்படுகிறது. இதனை ஆண்களும் பெண்களும் நிகழ்த்துவர். இதற்கான ஆங்கிலச் சுருக்கம் **VT** என்பதாகும்.  

## கருவியும் உடற்பயிற்சிகளும்

துவக்கத்தில் இது குதிரைக் கரடு போன்றே ஆனால் கைப்பிடிகள் இன்றி அமைந்திருந்தது. தாவுகுதிரை என அழைக்கப்படும் இக்கருவியின் நீளமான பகுதி பெண்களுக்கு அவர்களது ஓட்டத்திற்கு குறுக்காகவும் ஆண்களுக்கு இணையாகவும் அமைக்கப்படும். ஒரு நூற்றாண்டிற்கும் மேலாக ஒலிம்பிக் விளையாட்டுக்களின் பங்காக குதிரை தாவுதல் உள்ளது.  

கடந்த ஆண்டுகளில் தாவுகுதிரையில் பல விபத்துகள் நடந்துள்ளன. 1988இல் நிகழ்ந்த தாவுகுதிரை விபத்தொன்றில் அமெரிக்க சீருடற்பயிற்சியாளர் யூலிசா கோமெசு செயலிழக்கம் இழந்தார்; மூன்று ஆண்டுகளுக்குப் பின்னர் தனக்கு ஏற்பட்ட காயங்கள் தொடர்பான சிக்கல்களால் உயிரிழந்தார். 1998ஆம்ஆண்டு நல்லெண்ண விளையாட்டுக்களுக்கு முந்தைய பயிற்சியாட்டங்களில் சீன விளையாட்டாளர் சாங் லான் கீழே விழுந்து கழுத்து-முதுகெலும்பில் காயமடைந்து செயலிழக்கம் இழந்தார். 2000ஆம் ஆண்டு ஒலிம்பிக்விளையாட்டுகளில் தாவுகுதிரையின் உயரம் குறைவாக அமைக்கப்பட்டு விளையாட்டாளர்கள் குதிரையின் முன்பகுதியில் இடித்துக் கொண்டார்கள் அல்லது இறங்கும்போது சரியாக கை வைக்க முடியாமல் தவறான இறக்கங்களை எதிர்கொண்டனர்.  

2000ஆம் ஆண்டின் சிக்கல்களைத் தொடர்ந்து பன்னாட்டு சீருடற்பயிற்சிகள் கூட்டமைப்பு (FIG) தாவுகுதிரை விவரக்கூற்றுகளை மீளாய்வு செய்து பாதுகாப்பு கருதியும் மேலும் சிறந்த கழைக்கூத்தாட்டு கூறுகளை விளையாட்டு வீரர்கள் காண்பிக்க ஏதுவாகவும் இக்கருவியின் வடிவமைப்பை மாற்றினர்.-  

### அளவைகள்
- நீளம்: ±
- அகலம்: ±
- உயரம்:
  - ஆண்கள்: ±
  - பெண்கள்: ±
- ஓடி வரும் தொலைவு:
  - நீளம்: ±
  - அகலம்: ±
# அருணாசல புராணம்

**அருணாசல புராணம்** (அருணன்+அசலம்+புராணம்) என்னும் நூல் எல்லப்ப நாவலர் என்பவரால் பாடப்பட்டது.  
- இந்த நூலின் காலம் பொ.ஊ. 16-ஆம் நூற்றாண்டு.
- சோழநாட்டுச் சைவ வேளாளர் இல்லங்களில் பெரிதும் போற்றப்படும் நூல்கள்
: அருணாசல புராணம்  
: பெரிய புராணம்  
: திருவிளையாடல் புராணம்  
: பிரமோத்தர காண்டம்  
‘அண்ணல் மலை’யாகிய திருவண்ணாமலையை அருணன் அசலம் எனக் கொண்டு பிற்காலத்தில் வடமொழியாளர் பெயர் சூட்டினர்.  

அண்ணாமலை அண்ணலாகிய சிவபெருமானின் புகழைப் போற்றுவது இந்த நூல்.  

இஃது இரண்டு பாகங்களாக அமைந்துள்ளது.  

:முதல் பாகத்தை வடமொழிச் சிவபுராணத்திலுள்ள ‘ருத்திர சங்கிதை’யிலிருந்தும்,  
:இரண்டாம் பாகத்தை ‘லிங்க புராண’த்திலிருந்தும் கருத்துகளை எடுத்துக்கொண்டு பாடியதாகப் புலவரே தம்பாடலில் குறிப்பிடுகிறார்.  
பாயிரம் நீங்கலாக ஒவ்வொன்றிலும் ஆறு சருக்கங்கள் உள்ளன.  
- இதே நூற்றாண்டில் இதே அண்ணாமலையைப் பற்றி அருணகிரிப் புராணம் என்னும் நூல் மறைஞான சம்பந்தர் என்பவரால் இயற்றப்பட்டுள்ளது.
## வேறு பதிப்பு மூலமும் கதைகளும்
இந்த நூல் பாயிரம், மற்றும் 14 சருக்கங்கள் கொண்ட நிலையில் வேறொரு பதிப்பு உள்ளது.  
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு
# வீராணப் புலவர்

**வீராணப் புலவர்** ‘அருணாசல கீர்த்தனை’ பாடியவர். காஞ்சிபுரத்தில், கி. பி. 1800ல் வாழ்ந்தவர்.  

இவரது கீர்த்தனையில் 208 சந்த விருத்தங்கள் உள்ளன. அருணாசல புராணம் நூலில் உள்ளபடியே இந்த நூலிலும் இவர் சருக்கங்களை அமைத்துள்ளார்.  
கீர்த்தனை உருப்படிகள் மொத்தம் 190.  

இவர் இதில் பாடியிருந்த வல்லாள மகாராசன் கதை இதிலிருந்து எடுக்கப்பட்டு அருணாசல புராணம் 1912-ம் ஆண்டுப் பதிப்பில் சேர்க்கப்பட்டுள்ளது.  
## இதனையும் காண்க
- அருணாசல புராணம்
- வல்லாள மகாராசன் கதை
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
## அடிக்குறிப்பு
# வல்லாள மகாராசன் கதை

**வல்லாள மகாராசன் கதை** பாடியவர் ‘அருணாசல கீர்த்தனை’ பாடிய காஞ்சிபுரம் வீராணப் புலவர். ‘வல்லாள மகாராஜா சருக்கம் என இந்தக் கதை16ஆம் நூற்றாண்டை சேர்ந்த சைவ எல்லப்ப நாவலரின் ‘அருணாசல புராணம்’ நூலிலும் உள்ளது. ஆனால் காஞ்சிமாநகரம் வீரணப் புலவர் என்ற சிறந்த புலவர் அருணாசல புராணத்தையொட்டி விரிவான அருணாசல் கீர்த்தனை பாடினார்; இதில் இவர் பாடியிருக்கும் 208 சந்த விருத்தங்களையும் பார்த்தால் இவர் எத்துணைச் சிறந்த புலவர் என்பது புலப்படும். இவர் புராணத்திலுள்ளவாறு தம் சருக்கங் களை அமைத்திருக்கிறார்; பாயிரத்தில் தொடங்கிப் புளகாதிபச் சருக்கத்தில் கீர்த்தனை முடிகிறது; கீர்த்தனை உருப்படிகள் மொத்தம் 190. இங்கு வல்லாள மகாராசன் சரித்திரம் இல்லை. இந்நூல் 1856இல் அச்சிடப்பெற்றது. எனவே, 1800 வரையில் வல்லாள ராசன் சரித்திரம் புராணத்தில் ஏறவில்லை; 1856க்குப் பிறகே ஏறியிருக்கக்கூடும். பிற்காலத்தில் வல்லாள மகாராசன் நாடகம்,கும்மி முதலான பல்வகை நூல்கள் எழுந்துள்ளன.  

இதை கொண்டு இவை இன உணர்ச்சி என்று தோன்றுகிறது. வல்லாள ராசன் அக்கினி குலம் என்று அந்தச் சருக்கம் கூறுகிறது. அதுபோக யாதவ குலத்தின் பிரிவான போசள குலத்தில் தோன்றிய வல்லாளனை சேரர் என்று தன் மணம் போன போக்கில் போலி கதையை உருவாக்கியுள்ளனர்.  

## காலம்
இந்நூலின் காலம் பொ.ஊ. 16ஆம்நூற்றாண்டு ஆகும்.  

## கதை
வல்லாள மகாராசன் திருவண்ணாமலையில் இருந்துகொண்டு ஆட்சிபுரிந்துவந்தான். மகப்பேறு இல்லாமல் கவலையுற்றிருந்தான். கவலையைப் போக்க அறம் செய்ய விரும்பிய அவன் தன்னிடமுள்ள எதனையும் யார் வேண்டுமானாலும் கேட்டுப் பெற்றுக்கொள்ளலாம் என முரசறைந்து தெரிவித்தான். சிவபெருமான் அவனுக்கு அருள்புரிய விரும்பி ஒரு சங்கமர் (சைவத் துறவி) கோலத்தில் அவனிடம் வந்தார். சிற்றின்பம் நுகரத் தனக்கு ஒரு பெண் வேண்டும் என்று கேட்டார்.  

அரசன் கணிகையரை அழைத்துவர ஆணையிட்டான். அப்போது கணிகையரின் ஒவ்வொரு வீட்டிலும் ஒவ்வொரு சங்கமர் இருந்தனர். எனவே யாரையும் அழைத்துவர முடியவில்லை. அரசன் வருந்தினான். அப்போது அரசனின் இளைய மனைவி **எல்லம்மா தேவி** சங்கமர் கருத்துக்குத் தான் இசைவதாக வந்து சங்கமரைத் தொட்டாள். சங்கமர் குழந்தையாக மாறிவிட்டார். அரசனும் மனைவியும் குழந்தை அழகைப் பார்த்து மகிழ்ந்தனர். அப்போது குழந்தை மறைந்தது. வானத்தில் காளைமாட்டின்மேல் சிவன் காட்சி தந்தார். வல்லாளன் இறுதிக் காலத்தில் அவனுக்குப் புத்திரனாக வந்து சடங்குகள் செய்து அரசனுக்கு முத்தி அளித்தார்.  

### கதைக்குக் கால்
: வல்லாளன் போசள மன்னன். திருவண்ணாமலையை ஈடுபாட்டுடன் வழிபட்டவன். அவனைப் போற்ற இந்தக் கதை உருவாக்கப்பட்டது.  

## மேலும் கதை
- பிரமன் அன்னப்பறவை உருவில் சிவனது முடியைத் தேடி, முடியாமல் திரும்பியபோது, பிரமன் சிவன் முடியைக் கண்டதாகப் பொய்சாட்சி சொன்ன தாழம்பூ, சிவபெருமானால் சாபம் பெற்று, இறைவனால் சூடப்பெறாது போகவே, ஆத்திக் பூவாக மாறி, இத்தலத்தில் இருந்து சிவன் தலையில் ஏறியதாம்.
- சத்தியவான் என்ற முனிவரைப் புடைத்த 'இரத்தக் காட்டேறி'யைச் சிவன் 'வயிரவ வேடம்' தாங்கி அழித்தபோது குருதி ஓடியதால் திருவண்ணாமலைக்குச் 'செங்காடு' என்னும் பெயரும் உண்டாயிற்று.

## ஒப்புமைக்கதைகள்
- தமிழ் - இயற்பகை நாயனார் தன் மனைவியைப் போலிச் சிவனடியாருக்குக் கொடுத்துவிட்டார்.
- கன்னடம் - 'சிந்துபல்லாளன்' இவ்வாறு மனைவியைத் தருகிறான்.
- குஜராத்தி - கூர்ஜர நாட்டுச் சிந்துகடகம் என்னும் ஊர் அரசன் 'பல்வண்ணன்' தந்த அவனது மனைவி தொட்டதும் சங்கமர் குழந்தையாகிவிடுகிறார்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# இராபர்ட் ஸ்பென்சர்



**இராபர்ட் புருசி ஸ்பென்சர்** (*Robert Bruce Spencer*) (பிறப்பு: 1962) இஸ்லாமிய விமர்சனங்களுக்கும், இஸ்லாமியத் தீவிரவாதம் மற்றும் ஜிகாத் ஆய்விற்கும் பெயர் பெற்ற அமெரிக்க எழுத்தாளர் மற்றும் வலைப்பதிவராவர். நியூயார்க் டைம்ஸின் இரண்டு சிறந்த புத்தகங்கள் உட்பட பத்து நூல்கள் எழுதியுள்ளார். *ஃபிரண்ட்பேஜ்* மற்றும் *ஹீயூமன் இவண்ட்* நாளிதழ்களிலும் பங்களிக்கிறார். 2003, டேவிட் ஹொரோவிட்சு சுதந்திர மையத்தின் உதவியுடன் ஜிகாத் வாட்ச் என்ற வலைதளத்தைத் தொடங்கினார். அமெரிக்க இஸ்லாமியமயமாக்கல் தடுப்பு இயக்க (Stop Islamization of America) நிறுவனர்களுள் ஒருவராவார் மற்றும் பமேலே கேலருடன் இணைந்து *பிந்தைய அமெரிக்க ஜனாதிபதி: அமெரிக்கா ஒபாமா நிர்வாகத்தின் போர்* என்ற நூலினையும் வெளியிட்டுள்ளார்.
# தரைப் பயிற்சி (சீருடற்பயிற்சி)


சீருடற்பயிற்சிகளில், **தரை** என இதற்கெனத் தயாரிக்கப்பட்டுள்ள பயிற்சித் தளம் குறிப்பிடப்படுகிறது. இது ஓர் விளையாட்டுக் கருவியாகவும் கருதப்படுகிறது. தரைப் பயிற்சிகளை ஆண்களும் பெண்களும் நிகழ்த்திக் காட்டுவர். மதிப்புத் தாளில் இதற்கான ஆங்கிலச் சுருக்கம் **FX** என்பதாகும்.  

பெரும்பாலான போட்டிகளில் போட்டியாளர்கள் துள்ளுவதற்கு ஏதுவாக **உந்துத் தரை** பயன்படுத்தப்படுகிறது.  

## தரைத் தளம்

ஆண்களுக்கான 'விரும்பிய பயிற்சிகளாக', (தற்போதைய தரைப் பயிற்சிகளை ஒத்திருந்தது) துவங்கியது. 1948 வரை பெண்கள் இந்தப் போட்டிகளில் அனுமதிக்கப்படவில்லை.  

பெரும்பாலான போட்டித் தளங்கள் உந்துத் தரைகள் ஆகும். இவற்றில் சுருள்வில்களும் மீள்மமும் ஒட்டுப் பலகையும் கலந்த சேர்மமும் பயன்படுத்தப்பட்டு தரை உந்துத்திறனுடனும் கால் பதிக்கையில் மிருதுவாகவும் போட்டியாளர் கரணங்களில் உயரம் எட்ட ஏதுவாகவும் உள்ளது. பயிற்சித் தரைகளின் எல்லைகள் தெளிவாக குறியிடப் பட்டிருக்கும் - "எல்லைக்கு வெளியே"யான பகுதிகள் வெள்ளை நிற நாடாவாலோ மாறுபட்ட வண்ண விரிப்பினாலோ காட்டப்பட்டிருக்கும்.  

தரைப் பயிற்சிகளைக் காட்டிட ஆண் போட்டியாளருக்கு 60 வினாடிகளும் பெண் போட்டியாளருக்கு 90 வினாடிகளும் வழங்கப்படுகின்றன. ஆண்களைப் போலன்றி பெண்கள் தங்கள் பயிற்சிகளை இசைக்கேற்றவாறு நிகழ்த்துகின்றனர்.  

### அளவைகள்

பயிற்சித் தரையின் அளவைகளை பன்னாட்டு சீருடற்பயிற்சிகள் கூட்டமைப்பு (FIG) வரையறுக்கிறது. இந்த அளவைகள் ஆண்களுக்கும் பெண்களுக்கும் பொதுவானவை.  

- பயிற்சி பரப்பு: x ±
- குறுக்காக: ±
- எல்லை:
- பாதுகாப்பு மண்டலம்:
# அகில இந்திய இஸ்லாமியத் தனிநபர்ச் சட்ட வாரியம்


## குறிக்கோள்கள்
1. இஸ்லாமியத் தனிநபர்ச் சட்டத்தை(சரியா சட்டம்) தேவையான வரைவுகள் மூலம் பாதுகாத்து நடைமுறைப்படுத்தல்
1. இஸ்லாமியத் தனிநபர்ச் சட்டத்தில் நேரடியாகவோ, மறைமுகமாகவோ குறுக்கிடும் அரசு அதிகாரத்தையும், நீதிமன்ற தீர்ப்புகளையும் நீக்கி இஸ்லாமிய விகக்குகளைப் பெற்றுத்தருதல்
1. இஸ்லாமியச் சட்டத்தின் சமூக மற்றும் தனிநபர் வரைமுறைகள் பற்றி விழிப்புணர் ஏற்படுத்தல்; மற்றும் நூல் பதிப்புகளின் மூலம் பரப்புதல்
1. இஸ்லாமியத் தனிநபர்ச் சட்டத்தை ஊக்குவித்து நடைமுறைப்படுத்த திட்டங்கள் வகுத்தல்
1. செயல்பாட்டுக் குழுக்களை உருவாக்கி இஸ்லாமியத் தனிநபர்ச் சட்டத்தை காலத்திற்கு காலம் பாதுகாத்து நாடுமுழுவது அமல்படுத்தல்
1. உல்மா மற்றும் சட்ட வல்லுநர்கள் மூலம் நிலையான குழுவை உருவாக்கி, மாநிலரசு, மத்தியரசு மற்றும் அரசுசார் அமைப்புகளின் விதிமுறைகள், கட்டுப்பாடுகள், சுற்றறிக்கைகள் மற்றும் சட்ட மசோதாக்கள் மூலம் இஸ்லாமியத் தனிநபர்ச் சட்டத்திற்கு ஏற்பட்ட தாக்கத்தை ஆய்வு செய்தல்
1. இஸ்லாமியச் சட்ட முறைகொண்ட பள்ளிகளில் அமைதி, சகோதரத்துவம், நல்லெண்ணம், கூட்டுறவு மற்றும் ஒற்றுமை வளர்த்து, இஸ்லாமியத் தனிநபர்ச் சட்டத்தை பாதுகாத்தல்
1. இஸ்லாமிய நீதிப் பரிபாலன அமைப்புகளின் மூலம் தற்போது இந்தியாவில் நடைமுறைப்படுத்தப்பட்டுள்ள *முகமத்தியர்கள் சட்டம்* பற்றி ஆய்வு செய்து நிறை குறைகளை அலசி தீர்வு காணுதல்
1. ஆய்வு குழுக்கள், கருத்தரங்குகள், கருத்துக்கோவை, பொது சொற்பொழிவுகள், கூட்டங்கள், மாநாடுகள் மற்றும் சுற்றுலா ஏற்பாடுகள் மற்றும் இலக்கிய வெளியீடுகள் மூலம் வெகுஜன ஊடகத்தை பயன்படுத்தி மேற்கொண்ட கொள்கைகளைப் பரப்புதல்